3.2.2002
0.08.00

# &kde;:n ohjejärjestelmän käyttöohje

## &kde;:n ohjejärjestelmä

&kde;:n ohjejärjestelmä on suunniteltu tekemään tavanomaisten &UNIX;:in ohjejärjestelmien (man ja info) ja &kde;:n käyttöohjeiden (&XML;) käyttämisestä yksinkertaista.

Kaikki &kde;:n perussovellukset ovat täysin dokumentoituja, kiitos dokumentointiryhmän. Jos haluat auttaa, kirjoita dokumentointikoordinaattorille, Lauri Wattsille lauri@kde.org saadaksesi lisätietoja. Kokemusta ei vaadita, vain intoa ja kärsivällisyyttä.

Jos haluat auttaa &kde;:n käyttöohjeiden kääntämisessä omalle äidinkielellesi, ota yhteyttä käännöskoordinaattoriin, Thomas Diehl, thd@kde.org. Lisätietoja käännösryhmästä saat kotoistamisen WWW-sivustosta, sekä Yhteydet -luvusta tässä ohjeessa.

### Asennus

KDE: ohje on &kde;:n perusasennuksen kiinteä osa ja tulee &kde;:n jokaisen kopion mukana. Se sijaitsee kdebase-paketissa ja on saatavilla &kde-ftp; -sivulta.

## Ohjeen käynnistäminen

&khelpcenter; voi käynnistää monella tavalla:

Ohje-valikosta

  Tavallisin tapa on käynnistää se jostain sovelluksesta. Valitse Ohje Käyttöohje avataksesi kyseisen sovelluksen ohjeen sisällysluettelon.

K-valikosta

  Napsauta K-kuvaketta alareunan paneelista ja valitse Ohje avataksesi KDEn ohjeen, joka käynnistyy tavanomaiselta aloitussivulta.

Alareunan paneelista

  Alareunan paneeli sisältää tavallisesti kuvakkeen, josta KDE:n ohjeen saa käynnistettyä. Myös tämä avaa ohjeen tavanomaiselta aloitussivulta.

Komentoriviltä

  KDE:n ohjeen voi käynnistää käyttäen tietyn ohjesivun &URL;:ia. &URL;:illa voi selata myös `info`- ja `man` -ohjesivuja. Voit käyttää niitä seuraavasti:

  Sovelluksen ohjetiedosto

    `khelpcenter` `help:/kedit`

    Avaa &kedit; -sovelluksen ohjeen sen sisällysluettelosta.

  Paikallinen &URL;

    `khelpcenter` `file:/ usr/local/src/qt/html/index.html`

  Man-sivu

    `khelpcenter` `man:/strcpy`

  Info-sivu

    `khelpcenter` `info:/gcc`

  Komennon `khelpcenter` antaminen ilman parametrejä avaa tavanomaisen aloitussivun.

## KDE:n ohjeen käyttöliittymä

KDE:n ohjeen käyttöliittymä koostuu kahdesta tietopaneelista.

Työkalurivi ja valikot on selitetty tarkemmin sivulla .

Ohjekirjat sisältävät niiden omat navigointivälineet, joiden avulla voit siirtyä joko sivu kerrallaan koko ohjekirjan läpi, käyttäen Seuraava, Edellinen ja Pääsivu -linkkejä, tai siirtymällä ympäriinsä vähemmän yksiviivaisesti käyttämällä hyperlinkkejä.

Linkit voivat viedä saman ohjeen toiseen osaan tai toiseen ohjeeseen. Voit käyttää työkalurivillä olevia Takaisin (nuoli vasemmalle) tai Eteen (nuoli oikealle) -kuvakkeita siirtymään läpi niiden ohjesivujen, joita olet tässä istunnossa lukenut.

Ohjeen vasemmanpuoleinen paneeli näyttää koko ohjejärjestelmän sisällysluettelon ja oikeanpuoleinen paneeli näyttää itse ohjetiedostot.

### Sisältö-paneeli

KDE Ohjeen Sisältö-paneeli näkyy ohjeikkunan vasemmalla puolella. Voit liikuttaa paneelin jakajarimaa, jotta kummankin paneelin sisältö näkyy mukavasti.

Sisältö-paneeli on edelleen jaettu kahteen välilehteen, joista toinen sisältää valikon jossa on listattuna kaikki ohjekirjat joista KDE:n ohje on tietoinen, ja toinen sisältää &kde;:n terminologian sanaston.

#### Sisältö-valikko

Sisältö sisältää seuraavat vakiokohdat:

Johdanto

  Tervetuloa &kde;:hen - johdanto KDE-työpöytäympäristöön.

Johdanto &kde;:hen

  &kde;:n pika-aloitusopas. Sisältää &kde;:n käyttöliittymän esittelyn ja erityisiä ohjeita ja vinkkejä, joiden avulla voit käyttää &kde;:tä fiksusti.

&kde;:n käyttöohje

  &kde;:n käyttöohje on &kde;:n käytön kattava esitys, sisältäen asennuksen, henkilökohtaisten asetusten tekemisen ja käytön.

Sovellusten ohjekirjat

  &kde;-sovellusten ohjekirjat. Kaikilla &kde;-sovelluksilla on &XML;-muotoinen ohjekirja, joka muunnetaan HTML-muotoon selatessasi niitä. Tässä ryhmässä on listattuna kaikki &kde;-sovellukset lyhyellä kuvauksella ja linkillä varsinaiseen ohjekirjaan.

  Sovellukset näkyvät puurakenteena, joka vastaa likimäärin K-valikon rakennetta, tehden etsimäsi sovelluksen löytämisestä helppoa.

&UNIX; manuaalisivut

  &UNIX; man-sivut ovat &UNIX;-järjestelmien perinteinen ohjemuoto. Useimmista järjestelmän ohjelmista on man-sivu. Man-sivuja on lisäksi ohjelmointifunktioista ja tiedostomuodoista.

Selaa info-sivuja

  Monet &GNU;-sovellukset, kuten `gcc` (C/C++ -kääntäjä), `emacs` ja monet muut, käyttävät TeXinfo-ohjekirjamuotoa.

Harjoitukset

  Lyhyitä tehtäviin perustuvia tai informatiivisia harjoituksia.

&kde; FAQ

  Usein kysyttyjä kysymyksiä &kde;:stä ja vastaukset niihin.

&kde; webissä

  Linkkejä &kde;:hen webissä: sekä viralliseen &kde;-sivustoon että muihin käyttökelpoisiin sivustoihin.

Yhteystiedot

  Tiedot kuinka ottaa yhteyttä &kde;:n kehittäjiin ka kuinka liittyä &kde;:n postituslistoille.

&kde;:n tukeminen

  Kuinka auttaa ja kuinka päästä mukaan toimintaan.

### Man- ja Info -ohjeet.

Man-sivut ovat standardeja &UNIX;:in ohjesivuja, jotka ovat olleet käytössä monta vuotta monessa käyttöjärjestelmässä. Ne ovat erittäin yksityiskohtaisia ja paras paikka saada tietoa useimmista &UNIX;-komennoista ja sovelluksista. Kun ihmiset sanovat RTFM, he usein tarkoittavat man-sivua.

Man-sivut eivät ole täydellisiä. Ne ovat yleensä syvällisiä, mutta myös erittäin teknisiä, ohjelmoijien ohjelmoijille kirjoittamia. Joissain tapauksissa tämä tekee niistä melko epäsuopeita, jos ei suorastaan mahdottomia ymmärtää useimmille käyttäjille. Ne ovat kuitenkin luotettavin -- ja usein ainoa -- tietolähde useimmista komentoriviohjelmista.

Jos olet koskaan miettinyt mikä on se numero, kun ihmiset kirjoittavat esimerkiksi main(1), tarkoittaa se man-sivujen osiota, jossa ohje on. Voit huomata, että KDE:n ohje käyttää numeroita jakamaan kaikki lukuisat man-sivut niiden omiin osioihin, mikä tekee hakemasi tiedon etsinnästä helpompaa, jos olet vain selailemassa.

KDE:n ohjeesta on saatavilla myös infosivuja, jotka on tarkoitettu man-sivujen korvaajiksi. Monien sovellusten ylläpitäjät eivät enää päivitä man-sivuja, joten jos sovelluksesta on sekä man- että infosivu, on infosivu luultavasti tuoreempi. Useimmilla ohjelmilla on yleensä jompi kumpi. Jos etsimäsi sovellus on &GNU;-apuohjelma, on todennäköistä että sillä on infosivu eikä man-sivua.

#### Navigointi Info-sivuilla

Infosivut on järjestetty hierarkisesti sivuiksi, joita kutsutaan "solmuiksi". Kaikilla infosivuilla on Top-solmu, eli kansisivu. Voit palata infosivun kansisivulle painamalla Top-linkkiä.

Prev- ja Next -linkkejä voi käyttää siirtymiseen edelliselle/seuraavalle sivulle hierarkian nykyisellä tasolla.

Ohjesivulla olevan valikon napsauttaminen siirtää sinut alemmalle tasolle sivuhierarkiassa. Voit siirtyä hierarkiassa ylöspäin painamallaUp-nappia.

Man-sivuja selataan samalla tavalla kuin infosivuja, siten että osion pääsivu on pääsolmu ja kukin man-sivu on tasoa alempana. Kaikki man-sivut ovat yksisivuisia.

### &kde;-sanasto

Sanasto tarjoaa mahdollisuuden nopeasti hakea määritelmiä sanoille, jotka eivät ole tuttuja. Näitä sanoja on &kde;:hen liittyvistä sovelluksista aina yleiseen &UNIX;-järjestelmien terminologiaan.

Vasemmanpuolisessa paneelissa on näkyvillä puunäkymä, jossa on kaksi valintaa: Aakkosjärjestyksessä tai Aiheen mukaan. Molemmissa on kaikki samat hakusanat eri tavalla järjestettyinä, auttaen nopeasti löytämään etsimäsi asian.

Navigoi vasemmassa paneelissa näkyvää puunäkymää ja kohdat jotka valitset näytetään oikealla.

### Valikot ja työkalurivi

KDE:n ohjeessa on hyvin yksinkertainen käyttöliittymä, jonka avulla voit keskittyä avun hakemiseen sen sijaan että opettelisit ohjeselaimen käyttöä.

Työkalurivillä käytettävissä olevat kuvakkeet ovat seuraavat:

#### Työkalurivin kuvakkeet

Takaisin

  Palaa edelliselle katsomallesi sivulle.

Eteen

  Mene eteenpäin yksi sivu. Tämä kuvake on aktiivinen vain jos olet jo käyttänyt Takaisin-kuvaketta.

Tulosta

  Tulostaa näkyvillä olevan sivun sisällön.

Etsi

  Etsii sanaa tai sanoja näkyvillä olevasta sivusta.

Suurenna kirjasinta

  Suurentaa näyttöpaneelissa näkyvän tekstin kokoa.

Pienennä kirjasinta

  Pienentää näyttöpaneelissa näkyvän tekstin kokoa. Tämä kuvake on aktiivinen vain jos olet edellä suurentanut tekstiä.

Valikoissa on seuraavat kohdat:

Tiedosto
  Tiedosto Tulosta...

    Tulostaa näkyvillä olevan sivun sisällön.

  &Ctrl;Q Tiedosto Lopeta

    Sulje ohjekirja ja poistu KDE:n ohjeesta

Muokkaa
  &Ctrl;A Muokkaa Valitse kaikki

    Valitsee kaiken tekstin nykyisellä sivulla.

  &Ctrl;F Muokkaa Etsi...

    Etsii sanaa tai sanoja näkyvillä olevalta sivulta.

Näytä
  Näytä Näytä Sivun Lähdekoodi

    Näyttää parhaillaan katsomasi sivun HTML-lähdekoodin.

  Näytä Aseta koodaus

    Muuttaa näkyvillä olevan sivun koodausta. Oletusasetuksen Auto pitäisi tavallisesti olla sopiva, mutta jos sinulla on ongelmia katsoa sivuja, jotka on kirjoitettu muulla kuin englannin kielellä, voit vaihtaa koodauksen tästä valikosta.

Siirry Takaisin

  Palaa edelliselle katsomallesi sivulle.

Siirry Eteen

  Jos olet aiemmin siirtynyt takaisin paluu-kuvakkeella tai valikosta, voit siirtyä takaisin eteenpäin tästä valinnasta.

Siirry ...

  Siirry-valikon alaosassa on näytettynä sivuhistoria niistä muutamasta sivuista, joita olet viimeksi selannut. Sivun valitseminen siirtää ohjeen takaisin valitulle ohjesivulle.

## Ansiot ja lisenssit

&khelpcenter;

Alkuperäinen kehittäjä: &Matthias.Elter; &Matthias.Elter.mail;

Nykyinen ylläpitäjä: &Cornelius.Schumacher; &Cornelius.Schumacher.mail;

&underFDL; &underGPL;